In en om die huis: Heerlike Moussaka
1 groot wit ui, fyngekap
2 groen rissies, fyngekap
2 groot eiervrugte, in dun skyfies gesny
4 aartappels, in dun skyfies gesny
1 blik gekapte tamaties met origanum en knoffel
Handvol vars kruie, fyngekap
1 koppie gerasperde kaas, ons het mozzarella gebruik
Maak dit so:
Sprinkel sout oor die gesnyde eiervrug en laat eenkant staan. Bewaar die gesnyde aartappels in ŉ bak water sodat dit nie verkleur nie. Braai die ui tot deursigtig, gooi die groenrissies en maalvleis by en braai tot bruin, en geur dan met sout en peper. Gooi die tamatie by die maalvleis, verlaag die hitte en laat prut totdat die sap effens verdik. Smelt die botter in ’n groot pot en voeg die meel by –roer dit met ŉ houtlepel. Voeg die melk by en roer totdat die witsous verdik. Roer ’n halwe koppie van die kaas by die sous in. Verwyder van die hitte. Spoel nou die gesoute eiervrug deeglik af met water. Smeer ŉ oondvaste bak met ŉ bietjie botter. Pak ŉ laag van die aartappelskyfies onder in die bak, gevolg deur ŉ laag eiervrug, dan ŉ laag maalvleis en ŉ laag witsous. Herhaal, en eindig met ŉ laag witsous. Strooi die oorblywende kaas bo-oor. Bak vir sowat 40 minute of tot goudbruin.
*Bedien met ŉ eenvoudige slaai van tamatiewiggies, slaaiblare en rooi-uie.
Resep deur: Angelina Claassen
Posted by In en om die Huis at 01:44